Emmaste valla vapp
Emmaste valla vapp on Hiiu maakonnas asunud Emmaste valla vapp. Vapp kinnitati 19. juunil 1996 ja see oli kasutuses kuni Emmaste valla ühendamiseni teiste Hiiumaa valdadega, mis toimus 2017. aasta sügisel. Vapil on sinisel väljal langetatud lainelõikeline palk, mille kohal paikneb paremale suunduv kahemastiline purjelaev (kaljas) – mõlemad hõbedased. Vapi kujundamisel on silmas peetud valla mereäärset asendit ja Soela väina. Paljud Emmaste mehed on olnud seotud meresõidu ja laevaehitusega. 1891. aastal osteti 2-mastiline kaljas "Seksna", mille tüürimeheks oli Enn Uuetoa, rohkem tuntud Kihnu Jõnnina. Jausa külas on sündinud Herman Sergo.